nb de sv en da en de it en fr de sv en de en da en en de da en en en en en en en en en en en it en da da nb nl nl nl nl nl zh fr fr fr fr ja fr en nb sv da id da da nb da da da da da da de da da da da da en sv sv en da da da da sv da da da da da da da da da da da da en sv sv en da da da da nb da da da da da da da da da da da da en hbs_lat nl en es da da da da da da da da en da da da da da da da en en da da nb da nb da da en nn da da da sv da da da da nb nn da nb da nn da da da sv da da nl da tr da en es en en
Michael C. Hall – Filmskribenten
Top 10 – Gode Halloween-gys
7 fremragende film om kulter
7 fremragende film om zombier
7 fremragende film med Bruce Willis
DEXTER – DEN KOMPLETTE SERIE: Den her seriemorder skal du have hjem i samlingen
Blu-ray-anmeldelse: Dexter har gennem samtlige af sine otte sæsoner og 96 afsnit været en af mine favoritserier – også selvom enkelte sæsoner og afsnit måske har været lidt ujævne. Nu er den komplette serie udkommet på Blu-ray, og som samlet værk er der ingen tvivl om, at historien om vores alle sammen yndlingsseriemorder Dexter Morgan er en af de bedste tv-serier i nyere tid. Underholdende, sorthumoristisk og morbid. Dexter er forrygende.
Seriens ujævnheder til trods, er Michael C. Hall hele vejen nærværende og leverer den komplicerede Dexter med nuanceret spil, der fornemt matcher karakterens udvikling og de ofte uforudsigelige drejninger, han tager i hver sæson. En fascinerende karakter, der lever et både medrivende og farligt dobbeltliv i det varme Miami: Om dagen fredelig blodekspert hos kriminalpolitiet og seriemorder i sin fritid.
Han slår som bekendt kun mordere, voldtægtsmænd og den slags slyngler ihjel. Ja, en seriemorder med et moralkodeks. Men det er ikke kun Dexter, der konstant befinder sig på grænsen mellem rigtigt og forkert. Alle seriens karakterer synes i mere eller mindre grad at betræde et moralsk morads af gråzoner, hvilket er med til, at serien fastholder min interesse i alle sæsoner.
Seriens dramatiske epicenter er det komplekse forhold mellem Dexter og hans selvstændige søster Debra. Hun spilles af den evigt skønne og rapkæftede Jennifer Carpenter, der som Dexter også undergår en stor og engagerende udvikling sæson  efter sæson. Serien er desuden befolket af adskillelige spændende og fascinerende karakterer.
Man finder blandt andet Dexters kollegaer, så som den godhjertede Angel, den småsjofle Masuka og badboy Quinn, videre til Dexters afdøde far, der serien igennem dukker op som imaginær samtalepartner, samt flere uforglemmelige gæsteoptrædener fra blandt andet John Lithgow og Ray Stevenson. Alle karakterer, hvis handlinger har konsekvenser og derfor afføder et intenst og følelsesmæssigt engagement i seriens smeltedigel af hævn og tilgivelse, liv og død, kærlighed og ondskab.
Men ja, godt nok har serien sine historiemæssige ujævnheder og noget forcerede plotdrejninger, men Dexter er helt grundlæggende en interessant karakter at følge gennem samtlige sæsoner. Og netop karaktererne er det, der på trods af plotmæssige skavanker gør, at serien er så pokkers medrivende. Et blodigt, intenst og vigtigt kapitel i nyere tv-serie er lukket og kan nu genopleves igen og igen.
Serien gør sig virkelig godt på Blu-ray. Både de mørke scener og dem under Miamis bagende sol står klart, farvemættede og detaljerige. Lydsporet spiller ligeledes nærmest upåklageligt sæson efter sæson, hvor dialogen går tydeligt igennem, mens øvrige elementer balanceres dynamisk, distinkt og med godt rum.
Ekstramaterialet er desværre kun ok. Her får man til hver sæson en række korte featuretter af svingende kvalitet. En del overfladiske og promo-agtige-indslag fylder, men der er heldigvis også flere ok interessante indslag imellem, der ser på både karakterer, universet og historien, hvilket giver et udmærket, men ikke vildt tilfredsstillende indblik i serien.
Ekstramateriale 3/6  | Billede 5/6 | Lyd 5/6
– Besøg Filmskribenten på Facebook HER. [tabgroup][tab title=”Dexter: Den komplette serie | Blu-ray-anmeldelse”]Samlet vurdering af Blu-ray-udgivelsen 5/6:
Originaltitel: Dexter: Te Complete Series, USA, 2006-2013
Release: d. 17. juli 2014
Instruktion: Michael Cuesta m.fl.
Medvirkende: Michael C. Hall, Jennifer Carpenter, Desmond Harrington, Julie Benz, David Zayas, C.S. Lee, Aimee Garcia, Geoff Pierson, Lauren Vélez, James Remarm.fl.
Udgiver: Paramount Home Entertainment[/tab][/tabgroup]
https://filmskribenten.dk/wp-content/uploads/2014/08/dexter-komplet-sæson-03.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2014-08-01 19:10:272014-08-01 19:10:27DEXTER – DEN KOMPLETTE SERIE: Den her seriemorder skal du have hjem i samlingen
DEXTER SÆSON 8: Et intenst og bloddryppende farvel til Dexter
4. juli 2014/i Anmeldelser, Blu-ray/DVD /af Bjarke Friis Kristensen
Blu-ray-anmeldelse: Dexter har gennem samtlige syv sæsoner været en af mine favoritserier, også selvom enkelte sæsoner og afsnit måske nok har været lidt ujævne. Nu når historien om vores alle sammen yndlingsseriemorder, Dexter Morgan, imidlertid sin ende med denne ottende og sidste sæson. Det er måske ikke en af seriens bedste sæsoner, men det er så absolut fortsat underholdende for sidste gang at træde ind i seriens morbide, blodige og sorthumoristiske univers.
Michael C. Hall indtager med fortsat nærvær og nuanceret spil rollen som den komplicerede Dexter, der for hver sæson har udviklet sig i nye og ofte uforudsigelige retninger, mens nye sider af seriemorderen er kommet frem. Det gør sig også gældende i sidste sæson, hvor Dexter fortsat lever sit farlige dobbeltliv i det varme Miami – blodekspert hos kriminalpolitiet og seriemorder i sin fritid.
Han slår som bekendt kun mordere, voldtægtsmænd og den slags slyngler ihjel. Ja, en seriemorder med et moralkodeks. Dette kodeks udfordres fortsat, hvor det heller ikke kun er Dexter, der konstant befinder sig på grænsen mellem rigtigt og forkert. Alle seriens karakterer synes i mere eller mindre grad at betræde et moralsk morads af gråzoner, der hele vejen til sidste afsnit gør dem interessante at følge.
Igen finder man i seriens dramatiske epicenter det komplekse forhold mellem Dexter og hans søster, den selvstændige Debra Morgan. Hun blev i forrige sæson slået noget ud af kurs, hvorfor blandt andet deres søskendeforhold kommer yderligere under pres. Det er igen den altid skønne og rapkæftede Jennifer Carpenter, der agerer veloplagt modstykke til Michael C. Hall.
I sidste sæson er det også et farvel til faste karakterer som Dexters kollegaer – den godhjertede Angel, den småsjofle Masuka og badboy Quinn. Fortiden indhenter også Dexter, mens nye karakterer kommer til, blandt andet en herligt underspillet Charlotte Rampling. Karakterer, hvis handlinger har konsekvenser og derfor afføder et ofte intenst engagement, hvorfor alle medvirkende er spændende at følge i seriens smeltedigel af hævn og tilgivelse, liv og død, kærlighed og ondskab.
Men selvom sæsonen er historiemæssig ujævn og nogle plotdrejninger mere forcerede end godt er, er Dexter en grundlæggende interessant karakter at følge til sæsonens intense afslutning. Netop karaktererne er også det, der på trods af plotmæssige skavanker, gør, at sæsonen kommer sikkert i mål – også selvom det måske ikke er på mest tilfredsstillende måde. Et blodigt, intenst og vigtigt kapitel i nyere tv-serie-historie er lukket.
Serien, Dexter sæson 8, 4/6:
Ekstramateriale, billede og lyd:
Serien gør sig virkelig godt på Blu-ray. Både de mørke scener og dem under Miamis bagende sol står klart, farvemættede og detaljerige. Lydsporet spiller ligeledes nærmest upåklageligt, hvor dialogen går tydeligt i gennem, mens øvrige elementer balanceres dynamisk. Ekstramaterialet er desværre noget tamt.
Her får man en række overfladiske og promo-lignende featuretter. En om det afsnit, Michael C. Hall instruerede (2 min.), en om Dexters kodeks (7 min.), en om Debra Morgans udvikling (3 min.), en om seriens forskellige sæsoner (6 min.) og slutteligt en seriens dubbede versioner i Tyskland og Japan (4 min.). Intet, der rigtigt giver et nyt og spændende indblik i serien eller sæsonen.
Ekstramateriale 2/6  | Billede 5/6 | Lyd 5/6
– Besøg Filmskribenten på Facebook HER. [tabgroup][tab title=”Dexter sæson 8 | Blu-ray-anmeldelse”]Samlet vurdering af Blu-ray-udgivelsen 4/6:
Originaltitel: Dexter Eighth Season, USA, 2013
Release: d. 26. juni 2014
Instruktion: Keith Gordon m.fl.
Medvirkende: Michael C. Hall, Jennifer Carpenter, David Zayas, Julie Benz, James Remar, Yvonne Strahovski Directors: John Dahl, Steve Shill, Keith Gordon, Marcos Siega, Ernest R. Dickerson, Romeo Tirone m.fl.
Spilletid: 10 timer 34 min
Udgiver: Paramount Home Entertainment[/tab][/tabgroup]
https://filmskribenten.dk/wp-content/uploads/2014/07/dexter-08-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2014-07-04 13:16:032014-07-07 20:28:15DEXTER SÆSON 8: Et intenst og bloddryppende farvel til Dexter
DEXTER 7. SÆSON: Intens, blodig og fremragende seriemorderserie
5. februar 2014/i Anmeldelser, Blu-ray/DVD /af Bjarke Friis Kristensen
Blu-ray-anmeldelse: Dexter er en af mine favoritserier – og det er uden tvivl også en af dine. Hvis det ikke er tilfældet, er eneste forklaring, at du endnu ikke har stiftet bekendtskab med seriemorderen Dexter Morgan. Syvende sæson er nu udsendt her i landet og byder på 12 forrygende afsnit. Her når spændingen nye højder, hvor mord, ukrainske gangstere og farlig kærlighed sætter adrenalinen i gang.
Dexter, en altid velspillende Michael C. Hall, lever fortsat sit farlige dobbeltliv i det solbeskinnede Miami. Blodekspert hos Miamis kriminalpoliti og morder i sin fritid. Han slår dog som bekendt kun mordere, voldtægtsmænd og den slags slyngler ihjel. Ja, en seriemorder med et moralkodeks. Igen udfordres dette kodeks, mens grænsen mellem rigtigt og forkert vakler. Du ved, tematikker som hævn og tilgivelse.
I denne sæson kommer Dexter i clinch med den østeuropæiske gangster Issac Sirko, en velklædt Ray Stevenson med affekteret diktion. Deres fejde er dog langt fra Dexters eneste problem. For som altid er hans morderiske alterego ved at blive afsløret, mens også en hemmelighedsfuld kvinde i hans liv skaber usikkerhed. Sæsonens dramatiske epicenter er dog mellem Dexter og hans søster Debra Morgan.
Hun er som bekendt også Dexters chef i kraft af sin titel som kriminalkommissær, og spilles som altid af den skønne og selvstændige Jennifer Carpenter. Spændingerne mellem de to når her nye højder, hvor særligt den altid regelrette Debras syn på rigtigt og forkert udfordres. Deres komplekse forhold er hele vejen medrivende at følge og er med til at løfte denne i forvejen fremragende sæson.
For Dexter er en grundlæggende interessant karakter at følge, ikke mindst fordi han hele tiden udvikler sig – ofte på overraskende vis. Det gør han også i denne sæson, hvor nye lag i hans komplekse person kommer for dagens lys. Hans handlinger har konsekvenser, hvilket gør sig gældende for alle medvirkende. Man føler derfor, at der oprigtigt er noget på spil, hvilket afføder det ene intense afsnit efter det andet.
Jeg kan med andre ord ikke andet end at anbefale denne 7. sæson, hvor det farverige cast fornemt balanceres med de mange plottråde, der udfordrer spørgsmålet om godt og ondt. Her er ganske enkelt tale om pokkers spændende og intens krimiunderholdning med engagerende karakterer, der bestemt ikke er uden en portion sort humor. Ja, kan du så komme i gang med Dexter.
Serien – Dexter 7. sæson, 5/6:
Ekstramateriale, billede og lyd:
Denne sæson gør sig virkelig godt på Blu-ray. Samtlige afsnit står med flotte, klare farver og stor detalje, mens også de mørke scener håndteres overbevisende og veldefineret. Lydsporet spiller ligeledes godt, hvor dialogen går klart igennem og balanceres fornemt med det øvrige lydlandskab. Ekstramateriale er desværre ikke vildt interessant.
Man får fire korte og overfladiske featuretter, der ser på episode et (3 min.) og to (3 min.) samt en blodig special effect (2 min.) og Matt Geralds rolle som seriemorder (6 min.). Videre diskuterer manusforfattererne sæsonen i syv korte indslag, blandt andet Dexters udvikling og skriveprocessen (i alt 17 min.), mens Jennifer Carpenter har lagt et ok kommentarspor på fire korte scener (i alt 17 min.). Et lidt tamt ekstramateriale til en fremragende sæson.
Ekstramateriale 2/6  | Billede 5/6 | Lyd 5/6
– ’Synes godt om’ Filmskribenten på Facebook HER. [tabgroup][tab title=”Dexter 7. sæson | Blu-ray-anmeldelse”]Samlet vurdering af Blu-ray-udgivelsen 4/6:
Originaltitel: Dexter: Seventh Season, USA, 2012
Release: d. 9. januar 2014
Instruktion: John Dahl m.fl.
Medvirkende: Michael C. Hall, Jennifer Carpenter, David Zayas, Desmond Harrington, C. S. Lee, Lauren Vélez, Yvonne Strahovski, Ray Stevenson m.fl.
Spilletid: 11 timer 11 min.
Udgiver: Paramount Home Entertainment[/tab][/tabgroup]
https://filmskribenten.dk/wp-content/uploads/2014/02/dexter-sæson-7-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2014-02-05 12:37:392014-02-05 19:30:11DEXTER 7. SÆSON: Intens, blodig og fremragende seriemorderserie
Dexter er tilbage som godhjertet seriemorder
12. juli 2012/i Anmeldelser /af Bjarke Friis Kristensen
Jeg har lige set 5. sæson af den fantastiske serie Dexter. En klar favorit. Igen var det en fornøjelse at tage en tur til Miami, hvor Dexter Morgan fortsat lever sit farlige dobbeltliv som retfærdig seriemorder og sympatisk blodstænksekspert hos Miami Metro Police Department. (Indeholder spoilers i forhold til foregående sæsoner).
Det var med hjertet helt oppe i halsen, at vi forlod Dexter i 4. sæson. Hans kone Rita var blevet myrdet og Dexters liv hermed sendt til tælling. Denne sæson handler derfor i høj grad om hvordan Dexter håndterer tabet og i processen kommer til nye erkendelser af sit morderiske jeg. Man får selvfølgelig også sin del af mord, sort humor og intens ‘katten-efter-musen-thills’ – men hele tiden med karaktererne i centrum.
For noget af det, der gør Dexter til så stor en fornøjelse er fortsat castet. Michael C. Hall bærer stadig titelrollen med en så medrivende tyngde og troværdighed, at selv de mindre stærke afsnit fænger. Jeg er især også vild med samspillet mellem Dexter og hans rapkæftede søster Debra, en intens Jennifer Carpenter – mens også Julia Stiles, en ny kvindelige karakter, giver engagerende dynamik til Dexter.
KLIK VIDERE FOR RESTEN AF ANMELDELSEN–> Læs mere
https://filmskribenten.dk/wp-content/uploads/2018/11/logo.png 0 0 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2012-07-12 07:45:392012-07-12 07:45:39Dexter er tilbage som godhjertet seriemorder
”Gamer” er fornærmende ringe
30. januar 2010/i Anmeldelser /af Bjarke Friis Kristensen
Okay, nogle gange ramler man ind i en film, der er så gennemført ringe, at man knapt kan forstå det. Gamer er en sådan film. Der er på det nærmeste ikke en eneste formildende omstændighed, der gør denne film bare tilnærmelsesvis anbefalelsesværdig – og det selvom der både er blodige headshots og afrevne lemmer samt Gerard Butler og Michael C. Hall i action. Men tag ikke fejl, dette er en gudsjammerlig kedelig ørken-vandring gennem hektisk klipning, filmisk famleri og tonserdum manuskriptskrivning.
Filmen foregår i en fremtid, hvor den virtuelle virkelighed er taget et skridt videre. Man kan nu betale sig fra at styre rigtige mennesker – sådan en art ekstrem Sims, hvor man bl.a. kan spille med dødsdømte fanger, der så dræber hinanden på kryds og tværs. Hvis en fange overlever 30 spil, sættes vedkommende fri. Kable er tæt på at nå de 30 spil og sin frihed, hvor kone og barn venter. Men hvad nytter det, når man er fløjtende ligeglad med Kable og resten af dette ligegyldigt larmende opkast.
Filmen tumler i sjælden set grad så umotiveret dumt rundt i sit eget postulerede manuskript, at al mulighed for bare en smule indlevelse helt ryger fløjten. Her formår hverken en både barsk og følelsesladet Gerard Butler, eller en diabolsk Michael C. Hall at trække betydelige point hjem til filmens fordel. Det samme kan siges om filmens hektiske tempo, der blot dræner filmen for engagement.
Men en ting er den epilepsi-fremkaldende klippestil, der hugger al form for medrivende action i stykker, en anden er filmens famlende samfundssatiriske røster om et virtuelt liv – næ, se hellere Te Running Man med Arnold Schwarzenegger – en film med lignende tematikker og langt højere underholdningsværdi.
Gamer ser dog godt ud på Blu-Ray og rammer da også i splitsekunder et par interessante strofer. Bl.a. da Michael C. Hall som superskurken danser sig gennem et musical-act. Men denne herligt udknaldede idé skamferes selvfølgelig også af tåbelig voldskrydsklipning. Dette er et seriøst no-go…!
https://filmskribenten.dk/wp-content/uploads/2018/11/logo.png 0 0 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2010-01-30 11:45:292010-01-30 11:45:29”Gamer” er fornærmende ringe
Vinderne af Screen Actors Guild Awards 2009
24. januar 2010/i Events, Nyheder /af Bjarke Friis Kristensen
Så har der igen været prisfest. I aftes uddelte det amerikanske skuespiller fagforbund Screen Actors Guild nemlig årets priser, hvor Quentin Tarantinos Inglourious Basterds fik prisen for bedste cast i en spillefilm. Og så tegner der sig efterhånden et billede af favoritterne. For igen var der en gengangere blandt vinderne. Igen løb Christoph Waltz og Mo’Nique med priserne for bedste biroller for henholdsvis Inglourious Basterds og Precious. Ligeledes gentog Jeff Bridges og Sandra Bullock succesen og gik hjem med priserne for bedste hovedrolle for Crazy Heart og Te Blind Side – Meryll Streep måtte dog gå tomhændet hjem i denne ombæring, så det er mere eller mindre dødt løb mellem de to damer forud for Oscar-showet.
Christoph Waltz, Mo’Nique, Sandra Bullock og Jeff Bridges.
I TV-verdenen fik Mad Men prisen for bedste ensemble i en drama-serie, foran bl.a. fantastiske serier som Dexter og True Blood. Dexters Michael C. Hall fik dog prisen for bedste mandlige hovedrolle i en dramaserie, ligesom han også gjorde det ved Golden Globe. Den fremragende komedieserie 30 Rock kastede atter priser af sig, denne gang for bedste mandlige og kvindelige hovedrolle til Alec Baldwin og Tina Fey.
Alec Baldwin, Michael C. Hall og Tina Fey.
– Se resten af vindere og nominerede HER – hvor du blandt de øvrige vindere bl.a. finder 24 timer, Star Trek, Drew Barrymore og Kevin Bacon.
Læs også Critics’ Choice Awards vindere 2009 og “Avatar” sejrer ved Golden Globe.
https://filmskribenten.dk/wp-content/uploads/2018/11/logo.png 0 0 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2010-01-24 12:36:402010-01-24 12:36:40Vinderne af Screen Actors Guild Awards 2009
FØLG OS PÅ FACEBOOK
På sporet af et kringlet komplot med ‘Amsterdam’6. oktober 2022 - 09:59
‘Peter von Kant’ er et velfortalt kammerspil fra fransk mester6. oktober 2022 - 09:59
Den delvist charmerende ‘Bros.’ ender i tynde rom com-klichéer6. oktober 2022 - 09:58
Der er urovækkende smil og olme jump scares i gyset ‘Smile’29. september 2022 - 08:14
‘Triangle of Sadness’ smadrer satiren lige i fjæset på dig22. september 2022 - 12:54
Idyllen krakelerer på underholdende vis i ‘Don’t Worry Darling’22. september 2022 - 12:53
En glubsk løve er generisk løs på savannen i ‘Beast’22. september 2022 - 12:53
‘Moonage Daydream’ er en forrygende fabulerende Bowie-dokumentar15. september 2022 - 06:51
‘Ticket to Paradise’ er en rom com med delvis charme15. september 2022 - 06:50
Hvem er mon morderen i den intense ‘Bodies Bodies Bodies’?8. september 2022 - 15:53
Alt indhold tilhører Filmskribenten.dk
Ved brug kontakt Filmskribenten.dk
Følg os på Facebook
På sporet af et kringlet komplot med ‘Amsterdam’6. oktober 2022 - 09:59
‘Peter von Kant’ er et velfortalt kammerspil fra fransk mester6. oktober 2022 - 09:59
Den delvist charmerende ‘Bros.’ ender i tynde rom com-klichéer6. oktober 2022 - 09:58
Der er urovækkende smil og olme jump scares i gyset ‘Smile’29. september 2022 - 08:14
‘Triangle of Sadness’ smadrer satiren lige i fjæset på dig22. september 2022 - 12:54
KATEGORIER Vælg kategori 4K Ultra HD/Blu-ray  (124) 7 fremragende film  (4) Anmeldelser  (1.176) Artikel  (50) Biograf  (653) Bizart  (57) Blodig Weekend  (35) Blodig Weekend 2013  (5) Blodig Weekend 2014  (4) Blodig Weekend 2015  (2) Blodig Weekend 2017  (5) Blodig Weekend 2018  (5) Blodig Weekend 2019  (5) Blu-ray-anbefaling  (96) Blu-ray/DVD  (769) CPH PIX  (10) CPH PIX 2010  (13) CPH PIX 2011  (19) CPH PIX 2012  (19) CPH PIX 2013  (15) CPH PIX 2014  (6) CPH PIX 2015  (6) CPH PIX 2016  (8) CPH PIX 2017  (9) CPH PIX 2018  (10) Den skal du se  (2) Dvd-anbefaling  (2) En filmserie du skal se  (2) En klassiker du skal se  (1) En nyklassiker du skal se  (4) En serie du skal se  (50) Events  (45) Fanart  (122) Filmanbefaling  (10) Filmsjov  (263) Gossip  (1) Ikke kategoriseret  (12) Inteview  (15) Konkurrence  (1) kortfilm  (63) Kunst  (39) Mashup  (62) Merchandise  (1) Montage  (66) musikvideo  (16) Nyhed  (47) Nyheder  (222) Plakater  (139) Q&A  (1) sammenklip  (22) Shopping  (4) snik snak  (5) sniksnak  (141) soundtrack  (1) Spoof  (100) Streaming  (4) supercut  (96) Top liste  (8) Top ti liste  (12) trailer  (133) Uncategorized  (5)
ARKIV Vælg måned oktober 2022 september 2022 august 2022 juli 2022 juni 2022 maj 2022 april 2022 marts 2022 februar 2022 januar 2022 december 2021 november 2021 oktober 2021 september 2021 august 2021 juli 2021 juni 2021 maj 2021 april 2021 marts 2021 november 2020 oktober 2020 september 2020 august 2020 juli 2020 juni 2020 maj 2020 april 2020 marts 2020 februar 2020 januar 2020 december 2019 november 2019 oktober 2019 september 2019 august 2019 juli 2019 juni 2019 maj 2019 april 2019 marts 2019 februar 2019 januar 2019 december 2018 november 2018 oktober 2018 september 2018 august 2018 juli 2018 juni 2018 maj 2018 april 2018 marts 2018 februar 2018 januar 2018 december 2017 november 2017 oktober 2017 september 2017 august 2017 juli 2017 juni 2017 maj 2017 april 2017 marts 2017 februar 2017 januar 2017 december 2016 november 2016 oktober 2016 september 2016 august 2016 juli 2016 juni 2016 maj 2016 april 2016 marts 2016 februar 2016 januar 2016 december 2015 november 2015 oktober 2015 september 2015 august 2015 juli 2015 juni 2015 maj 2015 april 2015 marts 2015 februar 2015 januar 2015 december 2014 november 2014 oktober 2014 september 2014 august 2014 juli 2014 juni 2014 maj 2014 april 2014 marts 2014 februar 2014 januar 2014 december 2013 november 2013 oktober 2013 september 2013 august 2013 juli 2013 juni 2013 maj 2013 april 2013 marts 2013 februar 2013 januar 2013 december 2012 november 2012 oktober 2012 september 2012 august 2012 juli 2012 juni 2012 maj 2012 april 2012 marts 2012 februar 2012 januar 2012 december 2011 november 2011 oktober 2011 september 2011 august 2011 juli 2011 juni 2011 maj 2011 april 2011 marts 2011 februar 2011 januar 2011 december 2010 november 2010 oktober 2010 september 2010 august 2010 juli 2010 juni 2010 maj 2010 april 2010 marts 2010 februar 2010 januar 2010 december 2009 november 2009 oktober 2009
© Copyright - Filmskribenten - powered by Enfold WordPress Theme